《正仲复有倒和春愁曲之作依次奉答》
宋代·戴表元

渐老之日来垂垂，已去之日不可追。
伤春畏老两作恶，世事尝与愁人随。
忽得君家遣愁具，行歌日日春溪路。
不知愁绪逐诗来，更惜芳颜被春误。
王孙草暗谁重游，曲江痛哭穷参谋。
燕骑琵琶谓城酒，居人不觉行人愁。
行人欲归痿念起，白发逢春心未死。
水流花落无处寻，燕去鸿来何日已。
溪村此日更萧然，强笑为君呼酒船。
黄鸡唤日不待晓，蟠桃一熟三千年。
草间管乐真浪语，鸟雀应门蓬柱宇。
祗余平世畎亩心，夜半吴吟泣风雨。
高人与虎能同居，壮士断蛇应不殊。
年高渐欲置忧患，每赖君语相调娱。
昔日刘郎悲放逐，看花惆怅春无绿。
何如今日春愁曲，灿醉徉狂白云谷。

作者简介：戴表元(1244～1310）宋末元初文学家，被称为“东南文章大家”。字帅初，一字曾伯，号剡源，庆元奉化剡源榆林（今属浙江班溪镇榆林村）人。宋咸淳七年进士，元大德八年，被荐为信州教授。再调婺州，因病辞归。论诗主张宗唐得古，诗风清深雅洁，类多伤时悯乱、悲忧感愤之辞。著有《剡源集》